Waldemar Thranes gate (Oslo)

Waldemar Thranes gate (1-65, 71-77, 2-98) er en gate i Oslo. Gaten har fra 1879 navn etter komponisten Waldemar Thrane (1790–1828). Busslinje 21 (Tjuvholmen – Helsfyr) går i hele gatens lengde, buss 33 (Filipstad – Ellingsrudåsen) fra Ullevålsveien til Sannerbrua.

 Beliggenhet og historie 
Gatenr. 1-70, vest for Uelands gate, ligger i Bydel St. Hanshaugen. Øst for Uelands gate er Waldemar Thranes gate grense mellom bydelene Grünerløkka (syd) og Sagene (nord).

Gaten er ca. 1,2 km lang. Den går fra Dalsbergstien på St. Hanshaugen til Sannerbrua (over Akerselva) på Ila. 

Fra 1880-tallet ble gaten bebygget fra Ullevålsveien og vestover, nærmere Alexander Kiellands plass kom det meste av bebyggelsen først i mellomkrigstiden. Waldemar Thranes gate har tett kvartalsbebyggelse med blandet bolig og næring, med firmaer, butikker og spisesteder på gateplan. Tyngdepunktene for næring er ved krysset med Ullevålsveien (Conradsen-krysset), St. Hanshaugen senter (Falck Ytters plass) og Alexander Kiellands plass – blant annet med den nye gården Kiellands Hus (boliger og kjøpesenter, ferdig 2005-2007). 

 Langs gaten 
Blant kjente gårder i Waldemar Thranes gate er nr. 40 (jugendgård, 1903) og nr. 70, Ila pensjonat med serveringsstedet Tranen (nordisk nybarokk, 1921).

Mellom nr. 84 og 84B står Syverkiosken, en av de siste tradisjonelle pølsekioskene i byen.Er dette Norges minste arbeidsplass?  e24.no, 4. oktober 2012, Den historiske pølsebua. Sagene avis, 30. september 2017 og Hot dog heaven on the streets of Oslo. theguardian.com, 3 desember 2017. Alle besøkt 12. januar 2018

I 2012 flyttet Galleri STANDARD (Oslo) fra Hegdehaugsveien til Waldemar Thranes gate 86 C. 

 Bilder 

 Referanser 

 Litteratur 
 Oslo byleksikon: Waldemar Thranes gate

 Eksterne lenker 
 Kart over gaten og nærområdet, mulighet for flyfoto
 1. maitog i Waldemar Thranes gate 1932, sett fra nr. 62D, 5.etasje. Falch Ytters plass til venstre i bildet. Foto: Knut Sunde. Eiet av Oslo bymuseum.
 Flyfotografier med Waldemar Thranes gate 1930-, 50- og 60-tallet - Byarkivets Flyfotobase - søk på "waldemar thranes"

Kategori:Veier i Oslo
Kategori:Veier i bydel St. Hanshaugen
Kategori:Veier i bydel Grünerløkka
Kategori:Veier på Sagene (strøk)
Kategori:Veier på Ila (Oslo)
Kategori:Veier i Oslo oppkalt etter menn
Kategori:St. Hanshaugen